laion/Wikipedia-Exotic huggingface dataset:
In Too Deep (שיר של סם 41)

"In Too Deep" ("יותר מדי בפנים") הוא שיר של להקת הרוק הקנדית סם 41. זוהי הרצועה השביעית באלבום האולפן הראשון שלהם All Killer No Filler (2001), והיא יצאה לאור כסינגל בספטמבר 2001. לפי בן קוק, החבר במספר להקות קנדיות מהתקופה, השיר היה במקור שיר רגאיי, שאמור היה לצאת על ידי להקת Treble Charger יחד עם הראפר סנואו. כתיבת השיר התרחשה כאשר דריק ויבלי, סולן סם 41, בעודו בן 18, היה בדרך לבלות יחד עם גיטריסט הלהקה דייב בקש. בקש איחר לפגישה עם ויבלי, והוא התחיל לאלתר עם הגיטרה שלו. תוך כמה דקות ויבלי כתב את רוב חלקי השיר. הוא הקליט את הגרסה הראשונית במכשיר ההקלטה הקטן שלו עד שבקש הגיע, ולאחר מכן שכח מהשיר. לאחר כמה חודשים ויבלי החליט לעבוד שוב על השיר וסיים את כתיבתו והלחנתו. לפי ויבלי מילות השיר התבססו על מערכת יחסים שעבר בכיתה י', ושגרמה לו לא לרצות יותר מערכות יחסים באותה התקופה. הוידאו קליפ לשיר בוים על ידי מארק קלספלד והוקרן בבכורה בספטמבר 2001. הקליפה מהווה פרודיה לסצנת תחרות הקפיצה למים מהסרט "בחזרה לבית הספר" של רודני דיינג'רפילד. בקליפ חברי סם 41 מתמודדים מול צוות קפיצה למים מקצועי, המתוארים בקליפ כ"ג'וקים" סטריאוטיפיים. כל חבר להקה קופץ בתורו למים בצורה קומית ומקבל עליה ניקוד נמוך ולאחר מכן קופץ אחד מהצוות השני ומקבל על הקפיצה ניקוד גבוה. לאחר שהגיטריסט דייב בקש קופץ למים, הוא יוצא מהם ומנגן סולו גיטרה. לאחר כל קפיצה, הסרטון עובר להראות למשך מספר שניות את הלהקה מנגנת בבריכה ריקה ומוקפת במעריצים. בקפיצה האחרונה, המתופף סטיב ג'וץ' מבצע קפיצה דרמטית קומית בדומה לקפיצה שעשתה דמותו של דנג'רפילד ב"בחזרה לבית הספר" (קפיצה המכונה 'טריפל לינדי' בסרט) בה הוא קופץ מכל קרש קפיצה ונוחת בצורה מושלמת המים. ג'וץ' זוכה בציונים כמעט מושלמים מהשופטים, הלהקה מנצחת בתחרות והשופטים וחלק מהקהל קופצים לבריכה וחוגגים. סצנות הצלילה צולמו במועדון לספורטי מים "Industry Hills Aquatic Club" אשר נהרס מאז בעיר התעשייה, קליפורניה. סצינות הבריכה צולמו ב"קאדילאק ג'אקס" וב"מוטל הוורוד" בסאן ואלי, קליפורניה. סינגל In Too Deep (3:27) Fat Lip (לייב) (2:55) All She's Got (לייב) (3:02) It's What We're All About (לייב) (2:47) Liam's awful rendition (3:23) תקליטור קדימון לרדיו In Too Deep (3:27) Fat Lip (2:58) מידע על הסינגל "In Too Deep" באתר מיוזיק בריינז סרטון השיר "In Too Deep" באתר יוטיוב Murphy, Sara (8 במרץ 2018). "Sum 41's "In Too Deep" Was Nearly a Reggae Song with Treble Charger and Snow". Exclaim!. נבדק ב-10 במרץ 2018. {{cite web}}: (עזרה) McLaughlin, David (4 בספטמבר 2019). "How I Wrote In Too Deep, By Sum 41's Deryck Whibley". Kerrang!. נבדק ב-24 במאי 2021. {{cite web}}: (עזרה) "The ARIA Report: New Releases Singles – Week Commencing 11th February 2002" (PDF). ARIA. 11 בפברואר 2002. p. 25. אורכב מ-המקור (PDF) ב-2002-02-20. נבדק ב-5 ביוני 2021. {{cite web}}: (עזרה)
משרד ההגנה (גאורגיה)

משרד ההגנה (בגאורגית: საქართველოს თავდაცვის სამინისტრო) הוא משרד בממשלה הגאורגית, האחראי על יישום מדיניות הביטחון של גאורגיה. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים של גאורגיה, כמו גם על גיוסם בשעת הצורך. הוא מדווח ישירות לראש הממשלה ולנשיא המשמש כמפקד העליון של הכוחות המזוינים. ראש כוחות ההגנה (מקהיל לרמטכ"ל) מדווח ישירות לשר. משרד ההגנה הוקם עם הכרזת העצמאות של גאורגיה מברית המועצות ב-1991. חואנשר בורצ'ולדזה (אנ') מכהן כשר ההגנה מאז 22 בפברואר 2021. מדיה וקבצים בנושא משרד ההגנה בוויקישיתוף אתר האינטרנט הרשמי של משרד ההגנה ערך זה הוא קצרמר בנושא גאורגיה. אתם מוזמנים לתרום לוויקיפדיה ולהרחיב אותו.
התנועה הפטריוטית לשמירה ושיקום

התנועה הפטריוטית לשמירה ושיקום (בצרפתית: Mouvement Patriotique pour la Sauvegarde et la Restauration, MPSR) היא החונטה הצבאית השלטת של בורקינה פאסו מאז ינואר 2022. ב-24 בינואר 2022 התקיימה בהנהגת התנועה הפטריוטית לשמירה ושיקום ההפיכה בבורקינה פאסו (ינואר 2022) (אנ'). היא הובלה על ידי פול-אנרי סנדאוגו דמיבה שהדיח ועצר את הנשיא רוק מארק כריסטיאן קאבורה וראש הממשלה לאסינה זרבו (צר'). פול-אנרי סנדאוגו דמיבה הודח על ידי החונטה במהלך ההפיכה בבורקינה פאסו (ספטמבר 2022) (אנ') בשל חוסר יכולתו להתמודד עם ההתקוממות האיסלאמיסטית בבורקינה פאסו ההולכת ומחריפה. במקומו, קפטן איברהים טראורה מונה למנהיג התנועה. "Burkina Faso military says it has seized power". BBC News (באנגלית בריטית). 2022-01-24. נבדק ב-2022-01-25. Burkina Faso army captain announces overthrow of military government, France 24, ‏2022-09-30 (באנגלית) Thiam Ndiaga; Anne Mimault (30 בספטמבר 2022). "Burkina Faso army captain announces overthrow of military government". Reuters. נבדק ב-30 בספטמבר 2022. {{cite web}}: (עזרה) "Burkina : Ibrahim Traoré proclamé président, Damiba destitué". Jeune Afrique (בצרפתית). 30 בספטמבר 2022. נבדק ב-30 בספטמבר 2022. {{cite web}}: (עזרה) ערך זה הוא קצרמר בנושא פוליטיקה ובנושא צבא. אתם מוזמנים לתרום לוויקיפדיה ולהרחיב אותו.
סגר (רפואת שיניים)

סגר, או תורת הסגר (Occlusion), היא תורה ברפואת שיניים העוסקת במיקום השיניים בלסתות, עמידתן זו מול זו, תנועותיהן וסגירתן, במצבים נורמליים ופתולוגיים. לאדם יש שתי מערכות שיניים - השיניים הנשירות, המונות 20 שיניים, והשיניים הקבועות, המונות 32 שיניים. במערכת הקבועה, בכל רביע פה ישנן שלוש שיניים קדמיות (חותכות וניב) וחמש שיניים אחוריות (מלתעות וטוחנות). תפקידי השיניים האחוריות הם שמירת הסגר התקין והלעיסה, בעוד שהשיניים הקדמיות אחראיות לחיתוך המזון, האסתטיקה והפונטיקה. המשטחים הפנימיים של השיניים הקדמיות העליונות קובעים גם את ההדרכה הקדמית. הטיית שיניים אלה מנחה את תנועת הלסת התחתונה קדימה, ואת גובה ההפרדה שנוצרת תוך כדי תנועה זו בשיניים האחוריות. Over Bite - מידת החפיפה בין חותכת עליונה ותחתונה במישור האנכי במצב של סגירה. מידת החפיפה הנורמלית היא 2-4 מ"מ. Over Jet - מידת החפיפה בין חותכת עליונה ותחתונה במישור ההוריזונטלי במצב של סגירה. מידת החפיפה הנורמלית היא כ-3 מ"מ. השיניים האחוריות לועסות וטוחנות את המזון. המגעים ביניהן גדלים בזמן בליעה. הן גם אחראיות לשמירה על גובה תקין של הסגר והפה. לשיניים בתוך כל קשת שיניים יש הטיה טבעית. הטיה זו נקבעת על ידי הקשת ע"ש ספי - קשת קעורה הנוצרת על ידי קצות תלוליות השיניים האחוריות בלסת התחתונה, והקשת ע"ש וילסון - קשת הנוצרת על ידי חיבור תלוליות של שיניים מקבילות בשני צדי הלסת. ההטיה הטבעית מתאימה לשיניים הסמוכות, לשיניים בלסת הנגדית וכן למצב הכללי בפה. בסגר אידיאלי, כל שן באה במגע עם שתי שיניים, וזאת פרט לחותכות התחתונות המרכזיות והטוחנות העליונות האחרונות. כל שן תחתונה ממוקמת קרוב יותר למרכז הפה מאשר אחותה העליונה, ופנימית יותר ממנה. כל שן תחתונה באה במגע עם אחותה העליונה ועם השן הקרובה יותר למרכז הפה (לדוגמה, שן תחתונה מס' 4 תיגע בשיניים 4 ו-3 עליונות). מדיה וקבצים בנושא סגר בוויקישיתוף סֶגֶר במילון רפואת שיניים [רפואה] (תשנ"א), באתר האקדמיה ללשון העברית
יחסי ברזיל–ונצואלה

יחסי ברזיל–ונצואלה הם היחסים הדיפלומטיים בין ברזיל וונצואלה. בשנת 2001, ונצואלה וברזיל פתחו קו מתח גבוה בין שתי המדינות לאספקת חשמל מוונצואלה לצפון ברזיל מורעבת האנרגיה. הקו מספק חשמל הידרואלקטרי זול לברזיל וגם מכניס לוונצואלה עשרות מיליוני דולרים מדי שנה. בשנת 2007, ברזיל וונצואלה התחייבו לקשרי סחר ואנרגיה הדוקים יותר, כולל בניית בית זיקוק חדש בברזיל. תוכנית בתי הזיקוק של 4.5 מיליארד דולר שהושלמה ב-2010 היא בבעלות של 40% על ידי חברת הנפט הממשלתית של ונצואלה PDVSA, בעוד שחברת הנפט הלאומית של ברזיל Petrobras מחזיקה בשאר. ונצואלה רכשה 1,500 טונות של פולי קפה מברזיל ב-10 באוגוסט 2009, לאחר שהסתכסכה עם קולומביה בשל החלטתה לאפשר נוכחות מוגברת של ארצות הברית בבסיסיה הצבאיים. ב-18 ביוני 2015, משלחת של סנאטורים ברזילאים בראשות הסנאטור. אאסיו נווס (המורכבת בעיקר על ידי מחוקקים מהאופוזיציה לנשיאה דילמה רוסף) טסה לקראקס כדי לבקר את האסיר הוונצואלי לאופולדו לופס ומשפחות של קורבנות ההפגנות נגד הנשיא ניקולאס מדורו. במרחק של כקילומטר מנמל התעופה הבין-לאומי סימון בוליבר, נמנע מהרכב שהוביל את הסנטורים להמשיך בנסיעה לאחר שנעצר והוקף על ידי מפגינים ממשלתיים. לבסוף, הסנאטורים הברזילאים החליטו לחזור לברזיל באותו יום. הבתים המחוקקים Câmara dos Deputados ו-Senado Federal של ברזיל הוציאו הצעות דחייה לאירועים כאלה. משרד החוץ של ברזיל פרסם הערה רשמית המביע את רוגזו על "מעשי העוינות הבלתי מקובלים" שאירעו באותו יום וביקש הסברים רשמיים מממשלת ונצואלה. במהלך שלטונו של הנשיא ז'איר בולסונארו מאז 2019, ברזיל ניתקה את היחסים עם ממשלת ונצואלה הנוכחית של הנשיא ניקולאס מדורו. ברזיל הורידה את דירוג יחסיה הדיפלומטיים עם ממשלת ונצואלה השלטת. במשבר הנשיאותי בוונצואלה, ברזיל הכירה במנהיג האופוזיציה בוונצואלה חואן גואידו כנשיא הלגיטימי של ונצואלה. באפריל 2020, ברזיל סגרה את השגרירות שלה בוונצואלה. בשנת 2023 ברזיל חידשה את יחסיה עם ונצואלה מדיה וקבצים בנושא יחסי ברזיל–ונצואלה בוויקישיתוף "Brazilian economy slows". BBC News. 15 באוגוסט 2001. נבדק ב-2 במאי 2010. {{cite news}}: (עזרה) "Brazil and Venezuela link trade". BBC News. 14 בדצמבר 2007. נבדק ב-2 במאי 2010. {{cite news}}: (עזרה) "Venezuela shops in Argentina after Colombia spat". Reuters. 11 באוגוסט 2009. נבדק ב-13 באוגוסט 2009. {{cite news}}: (עזרה) Harriet Alexander,Donna Bowater, ‏Brazilian senators forced out of Venezuela after failed solidarity mission, The Telegraph, 19 June 2015 "Brazil recalls diplomats, officials from Venezuela". Al Jazeera. 6 במרץ 2020. נבדק ב-9 ביולי 2021. {{cite web}}: (עזרה) "Brazil closes its embassy in Venezuela to isolate the dictatorship". Presidencia Venezuela (בספרדית). 16 באפריל 2020. {{cite web}}: (עזרה)
משרד ההגנה (ארמניה)

משרד ההגנה (בארמנית: Հայաստանի պաշտպանության նախարարություն) הוא משרד בממשלה הארמנית, האחראי על יישום מדיניות הביטחון של ארמניה. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים של ארמניה, כמו גם על גיוסם בשעת הצורך. הוא מדווח ישירות לראש הממשלה ולנשיא המשמש כמפקד העליון של הכוחות המזוינים. ראש המטה הכללי מדווח ישירות לשר. ב-5 בדצמבר 1991 הורתה ממשלת הרפובליקה הסובייטית הסוציאליסטית הארמנית על הקמת "ועדת ההגנה" בראשות ואזגן סרקיסיאן. ב-28 בינואר 1992 הפכה הוועדה ל"משרד ההגנה". סרקסיאן הפך לשר ההגנה הראשון של ארמניה. סורן פפיקיאן ממפלגת החוזה האזרחי מכהן כשר ההגנה מאז 15 בנובמבר 2021. ערך זה הוא קצרמר בנושא ארמניה. אתם מוזמנים לתרום לוויקיפדיה ולהרחיב אותו.
אקווהשילד מדיקל

אקווהשילד מדיקל בע"מ, המוכרת במותג Equashield, היא חברת מכשור רפואי ישראלית שהוקמה בשנת 2009. החברה מעסיקה נכון לאוקטובר 2022, כ-460 עובדים, מתוכם כ-380 בישראל, בפארק התעשייה תפן שבגליל המערבי והיתר בארצות הברית ובאירופה. לחברה שני מסלולי פעילות: ייצור מזרקים חד-פעמיים אטומים (CSTD (אנ')) להולכת תרופות מסוכנות, כך שנוזל התרופה לא יסכן את המטפלים בתרופה (רוקחים ואחיות). ייצור מערכות רובוטיות המשמשות להכנה של תרופות להזרקה בבתי מרקחת ובבתי חולים. לחברה פטנטים רשומים אחדים. חברת אקווהשילד מדיקל הוקמה באפריל 2009 על-ידי אריק שם טוב, המשמש מנכ"ל החברה, ומרינו קריחלי. יו"ר החברה הוא מירון מן. המשרד הראשי של החברה שוכן בפורט וושינגטון (אנ') שבמדינת ניו יורק והמפעל שלה שוכן במגדל תפן. באוקטובר 2022 רכשה קרן ההשקעות הפינית נורדיק קפיטל (אנ') מבעלי החברה 25% ממניותיהם תמורת 300 מיליון דולר. בכך הפכה החברה לחד-קרן. אתר האינטרנט הרשמי של אקווהשילד מדיקל אקווהשילד מדיקל, ברשת החברתית פייסבוק אקווהשילד מדיקל, ברשת החברתית אקס (טוויטר) אקווהשילד מדיקל, ברשת החברתית LinkedIn גלי וינרב, ‏לא מה שחשבתם, באתר גלובס, 10 במאי 2012 גולן חזני, אקזיט גדול לאקוושילד מתפן שבגליל: מוכרת נתח מהחברה ב-300 מיליון דולר וקופצת לשווי של 1.3 מיליארד, באתר כלכליסט, 6 באוקטובר 2022 A Leader in CSTDs, באתר אקווהשילד מדיקל Equashield Pro Automated Compounding Robot , באתר אקווהשילד מדיקל Patents Assigned to Equashield Medical Ltd., Justia אורה קורן, חברת הציוד הרפואי אקוושילד מדיקל משקיעה 100 מיליון שקל במפעל בתפן, באתר TheMarker‏, 17 במאי 2017 Nordic Capital partners with Equashield, a leading global provider of hazardous drug compounding technologies, Nordic Capital, October 6, 2022
יחסי ונצואלה–פקיסטן

יחסי ונצואלה–פקיסטן הם יחסי החוץ בין ונצואלה ופקיסטן. בשנת 2008 פקיסטן וונצואלה הסכימו לקיים משא ומתן על אמנה למניעת כפל מס החל על סחר, מסחר ושירותים בין שתי המדינות. הקבינט הפקיסטני אישר את תחילת המשא ומתן להסכם על הימנעות מכפל מס עם ונצואלה בשנת 2008. בשנת 2020, פקיסטן ייצאה בשווי 814 אלף דולר לוונצואלה. המוצרים העיקריים שפקיסטן ייצאה לוונצואלה הם בדי כותנה סינתטית קלה (146 אלף דולר), צמיגי גומי (130 אלף דולר) וכותנה מעורבת קלה (124 אלף דולר). במהלך 25 השנים האחרונות ירד היצוא של פקיסטן לוונצואלה בשיעור שנתי של 4.78%, מ-2.77 מיליון דולר ב-1995 ל-814 אלף דולר ב-2020. בשנת 2020, פקיסטן לא ייצאה שום שירות לוונצואלה. באותה שנה, ונצואלה ייצאה בשווי 793 אלף דולר לפקיסטן. המוצרים העיקריים שוונצואלה ייצאה לפקיסטן היו גרוטאות ברזל (479 אלף דולר), קטניות מיובשות ( 313 אלף דולר) וחולצות גברים לא סרוגות (1.71 אלף דולר). במהלך 25 השנים האחרונות גדל הייצוא של ונצואלה לפקיסטן בשיעור שנתי של 8.87%, מ-94.8 אלף דולר ב-1995 ל-793 אלף דולר ב-2020. בשנת 2020, ונצואלה לא ייצאה שירותים כלשהם לפקיסטן. PAKISTAN, VENEZUELA AGREE TO NEGOTIATE AVOIDANCE OF DOUBLE TAXATION TREATY באתר fbr היחסים הכלכליים בין המדינות באתר oec
טירת שלושת הדרקונים

טירת שלושת הדרקונים (בקטלאנית: Castell dels Tres Dragons, בספרדית: Castillo de los Tres Dragones), הוא השם הפופולרי שניתן לבניין בסגנון מודרניזם קטלאני שנבנה בין השנים 1887–1888 כבית קפה-מסעדה עבור התערוכה העולמית של ברצלונה ב-1888 ותוכנן בידי ליואיס דומנק אי מונטנר. שם זה אומץ כנראה מהמחזה משנת 1865 מאת Serafí Pitarra. בתקופה זו הייתה אחד המבנים המרכזיים של התערוכה, בהשוואה לארמון האמנויות שפורק לאחר התערוכה. הטירה מוקמה בקצה הרחוב הראשי שעובר משער הניצחון לפארק המצודה. העבודות החלו בספטמבר 1887, אך בשל עיכובים רבים, היא לא היה מוכנה ביום הפתיחה הרשמי של התערוכה, ב-8 באפריל, ופתיחתה נדחתה עד ל-17 באוגוסט. 9 ימים לאחר פתיחת התערוכה. מסיבה זו התפטר דומנק אי מונטנר מתפקיד האדריכל האחראי. בתום התערוכה, דומנש ייסד בטירה סדנה לאמנות תעשייתית הקשורה לאדריכלות, בשיתוף פעולה אפשרי עם אנטוני מריה גאליסה אי סוקה. מאוחר יותר הוא הקדיש אותה לשמש כמוזיאון להיסטוריה, ארכאולוגיה, ביולוגיה ומדעי הטבע. במהלך מלחמת האזרחים בספרד היא נסגרה, לאחר שספגה נזקים מסוימים בעקבות הפצצה שבוצעה בידי חיל האוויר של פרנקו. בין השנים 1942 ל-1945 שימשה כחדר אוכל לסיוע סוציאלי, ולאחר מכן חזרה לתפקד כמוזיאון הזואולוגיה של ברצלונה, בהתאמות מסוימות, בין השנים 1920 ל-2010, כאשר האוסף פורק והועבר למוזיאון החדש למדעי הטבע (בקטלאנית: Museu de Ciències Naturals de Barcelona) בבניין הפורום (אנ'). בבניין בוצעו עבודות שיקום יסודיות בשנות ה-80 של המאה ה-20 על ידי האדריכלים כריסטיאן צ'יריצ'י, פפ בונט וקרלס באסו. המבנה עשוי מלבנים וחיפויי פח, והוא בנוי בצורת טירה עטורת קרבות. צורתה כמעט ריבועית, עם ארבעה מגדלים בפינות ושבילים היקפיים העוברים בין קירות כפולים. יש לה מבנה חדשני ברור של לבנים וברזל, הדומה לזו שהופיעה בהצעה של הנדריק פטרוס ברלחה (אנ') בפרויקט שלו עבור בניין הבורסה של אמסטרדם. העיטור, ברובו קרמי, כולל ציורים מאת ג'ואן לימונה ואלכסנדרה דה ריקר (אנ') (1888), ופיוס פונט אי קוואר (אנ') וחואן בפטיסטה אגוילר אמת (Joan Baptista Aguilar-Amat; 1927), פסלים שעוצבו על ידי אנטוני וילנובה ובוצעו על ידי אלפונס ג'ויול (1888) האחים גונזלס (1927), וקרמיקה ממפעל Pujol i Bausis הסמוך. ניתן לראות אלמנטים דקורטיביים על הקרבות, על לוחות כחול-לבן בצורת מגן מתארים סדרה של צמחים ובעלי חיים, כולל מספר משקאות ומשקאות חריפים. חלונות הוויטראז', שאבדו חלקית, היו פרי עבודתו של אנטוני ריגלט אי בלנש. מדיה וקבצים בנושא טירת שלושת הדרקונים בוויקישיתוף Escudos del Castell dels Tres Dragons Quelart, R. (28 de mayo de 2010) El museo de zoología de Barcelona cierra las puertas La Vanguardia. Cultura.
מקס פרוידנטל

מקס פרוידנטל (בגרמנית: Max Freudenthal;‏ 12 ביוני 1868, באד נוישטאדט אן דר זאלה (אנ') – 11 ביולי 1937, מינכן) היה רב רפורמי יהודי גרמני, היסטוריון של היהדות בבוואריה. עבודתו ההיסטורית התמקדה בהיסטוריוגרפיה אזורית עם דגש על תולדות יהודי המקום, כך כתב את עבודותיו על משתתפיו היהודיים של יריד הסחר של לייפציג, על הקהילות היהודיות בנירנברג ובדסאו ועל משפחת גומפרץ (יחד עם דוד קאופמן). Eugen Pessen: Freudenthal, Max. In: Jüdisches Lexikon, Band II., Berlin 1927. Bernhard Vogt: Freudenthal, Max. In: Julius Hans Schoeps (גר') (Hrsg.): Neues Lexikon des Judentums. Bertelsmann Lexikon Verlag, Gütersloh/München 1992, ISBN 3-570-09877-X (identisch in Neuauflage Gütersloh 2000). Jeannette Strauss Almstad / Matthias Wolfes (גר'): Max Freudenthal. In: Biographisch-Bibliographisches Kirchenlexikon (BBKL). Band 19, Bautz, Nordhausen 2001, ISBN 3-88309-089-1, Sp. 448–452. מדיה וקבצים בנושא מקס פרוידנטל בוויקישיתוף על משפחת פרוידנטל, בדף על בית הכנסת של באד נויהאוס, עיירת הולדתו מקס פרוידנטל (1868-1937), דף שער בספרייה הלאומית ערך זה הוא קצרמר בנושא אישים ובנושא גרמניה. אתם מוזמנים לתרום לוויקיפדיה ולהרחיב אותו.
נוזלי גוף

נוזלי גוף או נוזלים ביולוגיים הם נוזלים הקיימים בתוך גוף האדם. בגברים מבוגרים בריאים רזים, אחוז המים בגוף נע בין 60 ל-67 ממשקל הגוף הכולל. האחוז מעט נמוך יותר אצל נשים (52–55%). אחוז הנוזל המדויק ביחס למשקל הגוף, עומד ביחס הפוך לאחוז השומן בגוף. לגבר רזה במשקל 70 ק"ג, למשל, יש כ-42 (42–47) ליטר מים בגופו. גוף המים הכולל מחולק לתאי נוזלים, בין תא הנוזל התוך תאי (אנ') ותא הנוזל החוץ-תאי היחס הוא שניים על אחד. נוזל תוך תאי (ICF) (אנ'), המורכב מציטוזול ונוזלים בגרעין התא נוזל חוץ תאי נוזל תוך פלזמה (דם) נוזל חוץ תאי נוזל לימפה (אנ') נוזל גוף הוא המונח המשמש לרוב בהקשרים רפואיים ובריאותיים. שיטות רפואה, בריאות ציבוריות והיגיינה אישית מודרניות מתייחסות לנוזלי הגוף כלא נקיים. הסיבה לכך היא שהם יכולים להיות וקטורים למחלות זיהומיות, כגון מחלות המועברות במגע מיני או מחלות הנישאות בדם (אנ'). אמצעי זהירות אוניברסליים (אנ') ומין בטוח מנסים להימנע מחילופי נוזלי גוף. ניתן לנתח נוזלי גוף במעבדה רפואית על מנת למצוא חיידקים, דלקות, סרטן ועוד. דגימות קליניות מוגדרות בדרך כלל כחומרים לא זיהומיים של בני אדם או בעלי חיים, כולל דם, רוק, הפרשות, רקמות גוף ונוזלי רקמות, וגם תרופות שהן מוצרי דם (אנ'). בהקשרים רפואיים, מדובר בדגימה שנלקחת לאבחנה, ולזיהוי מחלה או מצב. דגימה של נוזלי גוף כוללות: דגימת דם בבדיקת דם, כולל: דגימת דם עורקית, כמו ניקור עורק רדיאלי (אנ') נטילת דם ורידי ניקור מותני לדגימת נוזל מוחי Paracentesis (אנ') לדגימת נוזל הצפק (אנ') Thoracocentesis (אנ') לדגימת נוזל פלאורלי (אנ') בדיקת מי שפיר לדגימת מי שפיר מספר ההתרבות הבסיסי ברבק ארבע הליחות היגיינה דרכי היטהרות מטומאה מדיה וקבצים בנושא נוזלי גוף בוויקישיתוף De Luca LA, Menani JV, Johnson AK (2014). Neurobiology of Body Fluid Homeostasis: Transduction and Integration. Boca Raton: CRC Press/Taylor & Francis. ISBN 9781466506930. נוזלי הגוף, דף שער בספרייה הלאומית "The water in you". Howard Perlman. בדצמבר 2016. {{cite web}}: (עזרה) Lote, Christopher J. Principles of Renal Physiology, 5th edition. Springer. p. 2. "body fluid". Taber's online – Taber's medical dictionary. ארכיון מ-2021-06-21. נבדק ב-2021-06-22. Liachovitzky, Carlos (2015). "Human Anatomy and Physiology Preparatory Course" (pdf). CUNY Bronx Community College. CUNY Academic Works. p. 69. ארכיון מ-2017-08-23. נבדק ב-2021-06-22. Packaging Guidelines for Clinical Samples - Retrieved 7 August 2014. specimen - www.thefreedictionary.com. Retrieved 7 August 2014
משפחת גומפרץ

משפחת גומפרץ (בגרמנית: Gomperz וגם: Gumperts, ו-Gumprechts) היא משפחה יהודית ותיקה, חשובה ומפורסמת בגרמניה. ראשיתה המתועדת של המשפחה במאה ה-16 (השם הפרטי גומפרכט, נפוץ כבר במאה ה-14) באזור הריין התחתון (אנ'), בערים אמריך (אנ'), קלווה ווזל (אנ'). במאות הבאות שגשגה המשפחה ובניה התגוררו ברחבי גרמניה: בברלין, ברסלאו, המבורג ופירת וערים נוספות. ענף של המשפחה השתקע באמסטרדם שבהולנד וענף נוסף בלונדון, שממנו מקורם של בני המשפחה שהתיישבו בארצות הברית. David Kaufmann, Max Freudenthal: Die Familie Gomperz, Zur Geschichte jüdischer Familien III. J. Kauffmann, Frankfurt a.M. 1907. מדיה וקבצים בנושא משפחת גומפרץ בוויקישיתוף Gomperz (Gumperts, Gumprechts) באתר הביוגרפיה הגרמנית החדשה ערך זה הוא קצרמר בנושא גרמניה ובנושא יהדות. אתם מוזמנים לתרום לוויקיפדיה ולהרחיב אותו.
גן החיות של ברצלונה

גן החיות של ברצלונה (בקטלאנית: Parc Zoològic de Barcelona; בספרדית: Parque Zoológico de Barcelona) הוא גן חיות בפארק המצודה בברצלונה, קטלוניה, ספרד. גן החיות היה ידוע בעולם כביתו של "פתית שלג" (Snowflake), הגורילה הלבקנית היחידה הידועה, שמתה ב-2003. האטרקציות של גן החיות כוללות בית פרימטים, טרריום, "ארץ הדרקונים" הכוללת דרקוני קומודו ו"אקוורמה" למופעי דולפינים. בפארק יש 4 דולפינים: אנאק (נקבה), בלאו (זכר), טומאי (זכר) ו-נויק (זכר). ב-8 בדצמבר 2014 קפץ גבר בן 45 לתוך מתחם האריות. הוא ננשך ונשרט, אך חולץ ובסופו של דבר החלים מפציעותיו. ב-8 בדצמבר 2020, ארבעה אריות בגן החיות נמצאו חיוביים לקורונה (אנ') ‏. מדיה וקבצים בנושא גן החיות של ברצלונה בוויקישיתוף אתר האינטרנט הרשמי של גן החיות של ברצלונה "Snowflake: The White Gorilla". Nature. PBS. 9 June 2008. Retrieved 29 February 2012. "WATCH: Man rescued after lions maul him at Barcelona Zoo - National". Global News. Associated Press. 8 December 2014. Retrieved 15 March 2017. "Four lions at Spanish zoo test positive for Covid-19".
גומפרץ

גומפרץ (בגרמנית: Gomperz וגם: Gumperts, ו-Gumprechts) הוא שם משפחה יהודי-גרמני ותיק, הנובע מהשם הפרטי גומפרכט. האם התכוונתם ל... משפחת גומפרץ – משפחה יהודית ותיקה, חשובה ומפורסמת בגרמניה אישים אהרון גומפרץ – רופא ומלומד יהודי, ידידו ומדריכו של משה מנדלסון לואיס גומפרץ – ממציא יהודי-אנגלי לילו גומפרץ-ביאטוס – פסלת ישראלית ילידת גרמניה קרולינה בטלהיים-גומפרז – זמרת אופרה (אלט) ופסנתרנית יהודייה-הונגרייה תיאודור גומפרץ – פילוסוף אוסטרי-יהודי
יחסי ונצואלה–תאילנד

יחסי ונצואלה–תאילנד הם יחסי החוץ בין ונצואלה ותאילנד. שתי המדינות כוננו יחסים דיפלומטיים ב-27 באוגוסט 1982. בשנת 2017 הגיעו לתאילנד 2,956 תיירים מהרפובליקה הבוליברית של ונצואלה (עלייה של 6% לעומת 2016). בשנת 2018 הסתכם הסחר בין המדינות ב-50.88 מיליון דולר. תאילנד ייצאה בשווי 46.88 מיליון דולר בעיקר, מקררים, מקפיאים, גומי, מכוניות, מכונות ורכיבים מכניים ומוצרי גומי, וייבאה בשווי 4 מיליון דולר בעיקר, עפרות, מתכות, גרוטאות מתכת, בעלי חיים ומוצרים מהחי, משקאות, מים מינרליים, משקאות קלים ומשקאות חריפים, כימיקלים ומכשירים שונים. ונצואלה מיוצגת בתאילנד אמצעות שגרירותה בקואלה לומפור, מלזיה. תאילנד מיוצגת בוונצואלה באמצעות שגרירותה בלימה, פרו, ובנוסף מחזיקה קונסוליית כבוד בקראקס. מדיה וקבצים בנושא יחסי ונצואלה–תאילנד בוויקישיתוף יחסי ונצואלה–תאילנד באתר משרד החוץ התאי ונצואלה באתר שגרירות תאילנד בפרו ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יוסף (ג'וג'ו) אוחנה

יוסף (ג'וג'ו) אוחנה (1 בינואר 1954 – 13 בנובמבר 1973) היה חייל צה"ל, בעל עיטור המופת על מעשה הגבורה שגילה בקרב, במהלך מבצע קינוח לכיבוש מוצב החרמון לקראת סופה של מלחמת יום הכיפורים בחזית הסורית. אוחנה נולד במרוקו בשנת 1954 לסולטנה ואברהם. הוא עלה ארצה בשנת 1955 עם משפחתו. הוא למד בבית-הספר היסודי "חוני המעגל" וסיים את לימודיו התיכוניים בחצור הגלילית. אוחנה התגייס לצה"ל בתחילת נובמבר 1971 והוצב בחטיבת גולני, בגדוד "הבוקעים". על שירותו הוענק לו "אות השירות המבצעי". ב-22 באוקטובר 1973, השתתף אוחנה בקרב על החרמון. הוא התרומם כשהמאג בידו וירה לעבר הכוחות הסורים. כשהוא ללא מחסה ירה לכיוון הצבא הסורי. במעשהו אפשר לפנות את הפצועים ולטפל בהם. משאזלה התחמושת שלו, חזר להביא תחמושת והמשיך לחפות על חבריו שפינו את הפצועים, וכך עמד שעה וחצי עד כניעת הצבא הסורי בצהריים. כשלושה שבועות לאחר מכן, ב-13 בנובמבר 1973, במהלך מלחמת ההתשה במובלעת הסורית, נורה אוחנה ונהרג בעת קרב יריות שהתחולל באזור מזרעת בית ג'ן. אוחנה הובא למנוחות בבית-העלמין בנהריה. הוא השאיר אחריו אב, אם, שלושה אחים ואחות. לאחר מותו הועלה לדרגת רב-טוראי. בחודש מאי 1975 הוענק לו עיטור המופת על ידי הרמטכ"ל מרדכי גור: רב טוראי אוחנה יוסף גילה אומץ לב ביום 22 באוקטובר 1973, השתתף רב"ט יוסף אוחנה ז"ל בקרב על החרמון. בשלב שבו כבר היו הרבה הרוגים ופצועים והמצב היה חמור, התרומם רב"ט יוסף אוחנה כשמקלע בידו, וירה לעבר מקורות הירי. הוא ירה ללא מחסה ובכך אפשר לאחרים לפנות את הפצועים ולהגיש להם עזרה. משאזלה התחמושת שלו, הלך להביא תחמושת והמשיך לחפות על חבריו שפינו את הפצועים, וכך עמד שעה - שעה ומחצה, ולקראת הצהרים נכנעו הסורים. ב- 13 בנובמבר 1973 בעת קרב יריות עם הסורים בגזרת "מזרעת בית ג'אן", נהרג. במעשיו אלה גילה אומץ לב, קור רוח ודבקות במשימה למופת. לאחר מותו תרמו הוריו ספר תורה לזכרו, לבית הכנסת "עץ חיים" בחצור הגלילית. שבועון "במחנה" פרסם כתבה אודות מעשה גבורתו, ושמה "חיפוי עד הסוף". יוסף אוחנה רב"ט יוסף אוחנה ז"ל, באתר הגבורה רב"ט יוסף אוחנה ז"ל, באתר הגבורה
יחסי ונצואלה – ניו זילנד

יחסי ונצואלה–ניו זילנד הם יחסי החוץ בין ונצואלה וניו זילנד. ניו זילנד לא הכירה בתוצאות הבחירות לנשיאות בוונצואלה 2018, שבהן הוכרז ניקולאס מדורו כמנצח. בשנת 2019, במהלך המשבר הנשיאותי של ונצואלה, שר החוץ של ניו זילנד, וינסטון פיטרס, הביע כי המדינה צריכה "להחליט על עתידה באמצעות בחירות חופשיות והוגנות", וסירב לקחת צד בסכסוך או להציע הכרה רשמית למדורו או לחואן גואידו. ניו זילנד מיוצגת בוונצואלה באמצעות שגרירותה במקסיקו סיטי, מקסיקו. ונצואלה מיוצגת בניו זילנד באמצעות שגרירותה בקנברה, אוסטרליה. מדיה וקבצים בנושא יחסי ונצואלה – ניו זילנד בוויקישיתוף Venezuela crisis: New Zealand refuses to back Guaidó as interim president באתר הגרדיאן, 29 בינואר 2019 ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.